Document ID: /roh_data/filtered/fineweb-2-filterrobots_roh.jsonl.gz/2646

En il davos gieu da gruppa hai dà in pari da 2:2 cunter la Costa Rica. En il temp supplementar ha la Costa Rica dastgà sajettar in penalti dispitaivel. Ils gols per la Svizra han sajettà Blerim Dzemaili ed Josip Drmic.
Suenter il 1994, 2006 ed il 2014 sa qualifitgescha la naziunala svizra puspè per l’otgavelfinal d’in campiunadi mundial da ballape. La partida è mardi, ils 3 da fanadur a Son Petersburg.
Brasilia gudogna la gruppa E
En la medema gruppa ha la Brasilia battì la Serbia cun 2:0. Quai vul dir: La Svizra è segunda en la Gruppa E; la Brasilia emprima.
En l'otgavel final frunta la Svizra uschia sin la Svezia e la Brasilia sin il Mexico. En quest gieu sto la Svizra desister dal chapitani Stephan Lichtsteiner e da Fabian Schär. Omadus han survegnì la segunda carta melna.
RR novitads 22:00